הוועדה המסדרת, כנסת 20, פרוטוקול מספר 11, 2015-05-14 16:15

זאב אלקין: חברים, ערב טוב לכולם.

זאב אלקין: אני פותח את הישיבה.

זאב אלקין: כרגע מדפיסים את הנוסח המתוקן של מה שרצינו להניח על שולחנכם כי לא שמו שם את ממלאי המקום וזה חשוב.

איתן כבל: אלקין, אתה עייף?

זאב אלקין: למה אני עייף?

איתן כבל: נשמע קולך קצת דהוי.

זאב אלקין: דהוי?

איתן כבל: זאב, אנחנו דואגים.

איתן כבל: זה הכול מדאגה של חברים.

אחמד טיבי: איתן, תשאל את מה שאתה רוצה בצורה ברורה.

עפר שלח: אנחנו פשוט דואגים לשלומו של כל חבר כנסת מסיעת הליכוד כי אנחנו שומעים שחלקיכם לא בקו הבריאות.

זאב אלקין: לא תכננתי לנסוע להדסה.

מיקי רוזנטל: תגיד באיזו אות מתחיל המשרד.

מיקי רוזנטל: אלקין, באיזה אות מתחיל המשרד?

אחמד טיבי: הייתה פה אמירה שמישהו תכנן מראש לנסוע להדסה.

מיכל רוזין: מיקי, אל"ף.

מיקי רוזנטל: טוב.

מיקי רוזנטל: סטופ.

מיכל רוזין: קו"ף.

מיקי רוזנטל: יצא לך קליטה.

מיקי רוזנטל: אני יודע שלא רצית אבל זה מה שיש.

זאב אלקין: מיקי, מי שמתעניין - - -

יואב קיש: מיקי, כל אמבולנס שעובר אנחנו עוצרים אותו, לראות מי נמצא בפנים.

איתן כבל: אל תבנו על קיזוזים.

אחמד טיבי: פנה אלי פרופסור ריבקינד, אמר: מי הבא בתור?

מיקי לוי: זה מעניין שהאמבולנסים יוצאים מהכנסת ללא סירנה.

מיקי לוי: זה אומר דרשני.

זאב אלקין: אחמד, אתה יודע שצוחק מי שצוחק אחרון, ויכול להיות שכשהחולה יבריא, אולי כמה בריאים ירצו להיות חולים.

אחמד טיבי: חברי הליכוד נוהרים להדסה.

זאב אלקין: ואני לא אמשיך.

עפר שלח: והאמבולנסים ממומנים על ידי עמותות ימין.

זאב אלקין: אחמד, אני לא אמשיך בכיוון הזה.

ג'מאל זחאלקה: - - - הימין בסכנה - - - נוהרים להדסה.

זאב אלקין: חברים, אתם רוצים לדון בהרכבי ועדות או שבא לכם לדון בהרכבי ממשלות?

מיקי רוזנטל: אנחנו רוצים, קודם כל, דיווח.

מיקי רוזנטל: תן דיווח, אחרי זה הוועדה.

זאב אלקין: דיווח על מה?

מיקי רוזנטל: עדכון שוטף.

ג'מאל זחאלקה: יש ישיבה או אין ישיבה?

זאב אלקין: נכון לעכשיו, נדמה לי לפי מיטב זיכרוני, החלטנו על זה שיש ישיבה.

איתן כבל: על מה הדגש, על הזיכרון שלך או על נכון לעכשיו?

זאב אלקין: לא קיבלתי בשלב הזה שום בקשה מיושב-ראש הכנסת לשינוי, לא בשעות ולא במועדים.

זאב אלקין: אם נקבל בקשה מיושב-ראש הכנסת, אנחנו כגוף מסודר, ועדה מסדרת, נכון?

זאב אלקין: כל בקשה של יושב-ראש הכנסת אנחנו דנים בה בכובד ראש.

עפר שלח: תמיד אפשר בסעיף 98, זאב.

עפר שלח: אין בעיה.

איתן כבל: אני לא מבין, אלקין, לפחות מהשמועות שמגיעות, דנון אחראי גם על החלל.

מיקי רוזנטל: אבל בלי האטמוספירה.

מיקי רוזנטל: החלל בלי האטמוספירה.

מיקי רוזנטל: האטמוספירה עברה לשר אחר.

זאב אלקין: יש מצב שהשמועות נכונות.

זאב אלקין: לפעמים יש מצב שהשמועות נכונות.

איתן כבל: הוא יודע איפה כוכב הצפון?

זאב אלקין: חברים, אדם רוצים לדון בוועדות או לא?

עפר שלח: הוא ישים את הישראלי הראשון על כוכב הצפון.

זאב אלקין: תאמינו לי, השר המיועד דנון יסתדר, עם חלל או בלי חלל.

זאב אלקין: אתם בלי ועדות לא תסתדרו, לכן תחליטו אתם מה אתם - - -

ג'מאל זחאלקה: למה אתם רוצים לשלוח אותו לחלל?

איתן כבל: על זה נאמר:

איתן כבל: תנו לחלל לחיות.

אורי מקלב: או שנפל חלל.

מאיר פרוש: איתן, יש לך מזל שיש ועדת הסכמות, אחרת לא היה - - -

זאב אלקין: לי אין בעיה להמשיך באתנחתא המוזיקלית של שאלות ותשובות אם הנושא של הוועדות לא מעניין אתכם.

אורי מקלב: אחרי שהמתנו חצי שעה ולא ידענו למה, תבין אותנו גם כן.

יעקב מרגי: אלקין, שחרר לחץ.

מיקי לוי: אלקין, אם לא - - - עד 19:00 לא נגמור.

זאב אלקין: אתם לא רוצים.

זאב אלקין: אני מנסה להתחיל, אבל אתם לוקחים אותו לנושאים יותר חשובים.

איילת שקד: אלקין, נו - - -

זאב אלקין: אפשר להתחיל?

זאב אלקין: לאן את ממהרת?

זאב אלקין: אין לך לאן למהר.

איילת שקד: יש לי פגישה עם אורית סטרוק ב-16:30.

מיקי רוזנטל: מה, היא מועמדת ליועץ משפטי?

עפר שלח: מי?

מיקי רוזנטל: אורית סטרוק.

זאב אלקין: איילת מגבשת קולות לפריימריז הבאים.

זאב אלקין: לך תדע מתי הם יבואו.

מיכל רוזין: מהר מהצפוי.

זאב אלקין: פריימריז זה אצל כולם, לפי מיטב זיכרוני.

מיכל רוזין: לא אצל כולם.

זאב אלקין: חברים, אנחנו מצלמים פה עותק של חלוקת הוועדות לפי הסיעות.

זאב אלקין: הייתי במשא ומתן ממושך עם נציגי סיעות במשך כל החודש הזה.

זאב אלקין: הייתי במשא ומתן עם מי שרצה להיות אתי במשא ומתן.

זאב אלקין: אני מזכיר שבתחילת הדרך אמרתי שאני מזמין את כולם לבוא ולדבר, היו כאלה שבאו יותר מוקדם, היו כאלה שבאו יותר מאוחר.

זאב אלקין: עם רוב מוחלט של סיעות הבית הצלחנו להגיע להבנות.

זאב אלקין: כרגיל, לא עם כולם.

זאב אלקין: זו כבר הפעם השלישית שאני במעמד הזה של יושב-ראש, אף פעם לא הצלחתי – יכול להיות שזה בגללי, אני אשם – אבל אף פעם לא צלחתי להגיע להבנות עם כולם.

ניסן סלומינסקי: זו פעם רביעית.

זאב אלקין: תמיד הייתה סיעה אחת – אני לא מתנגד לזה, זה סימן שאנחנו נרכיב גם את הממשלה הבאה, לפי מה שאתה אומר כי זה הכלל: יושב-ראש ועדה מסדרת הוא נציג הסיעה שמרכיבה את הממשלה.

ניסן סלומינסקי: לא שר בממשלה - - -

זאב אלקין: כדי שהליכוד ירכיב ממשלה, אני מוכן להתפטר לכמה ימים משרות בממשלה, תאמין לי.

מרב מיכאלי: לכמה ימים?

זאב אלקין: אני מדבר לאחר הבחירות הבאות, אל תדאג.

מרב מיכאלי: תגיד גם כמה ימים.

זאב אלקין: כרגע נפיץ את מה שיש, תכף יגיעו עוד.

זאב אלקין: תתחילו עם אחד לכל סיעה, תנו לראשי סיעות קודם כל.

ניסן סלומינסקי: אין תקציב לצילומים?

זאב אלקין: זה נעשה תוך כדי תנועה, אני מתנצל.

ג'מאל זחאלקה: אנחנו 3 סיעות בתוך סיעה אחת.

זאב אלקין: אתם סיעה אחת.

זאב אלקין: תנו בבקשה, בשלב הראשון, לראשי סיעות ותכף נביא לכולם.

זאב אלקין: אני גם הולך להקריא, פשוט אני מעדיף שלא רק תשמעו אלא שזה יהיה כתוב על השולחן.

זאב אלקין: חברים, אני מתחיל להקריא.

זאב אלקין: הדף הזה בנוי בצורה הבאה: הוא בנוי בדיוק לפי מה שסוכם מול הסיעות: מספר כללי של מקומות.

זאב אלקין: חברים, אנא בבקשה, הקשבה.

זאב אלקין: חברים, אנא מכם, הקשבה.

זאב אלקין: הדף הזה בנוי לפי מפתח, אתם יודעים.

זאב אלקין: הופץ בין כל הסיעות מפתח של כמה מקומות לכל סיעה בכל הוועדות ביחד.

זאב אלקין: לאחר מכן, כפי שאמרתי, היה משא ומתן מול כל סיעה בנפרד על איפה היא רוצה יותר, איפה היא רוצה פחות וכמעט עם כל הסיעות הגענו להבנות.

זאב אלקין: אני עכשיו מקריא את התוצאות: לסיעת הליכוד, לפי המפתח, 38 מקומות שמתחלקים בצורה הבאה – ממלאי המקום לא נספרים בתוך 38, זה תוספות: ועדת הכנסת – 6 מקומות; ועדת הכספים – 4 מקומות ו-2 ממלאי מקום; ועדת חוץ וביטחון – 5 מקומות ו-5 ממלאי מקום; ועדת חוקה – 3 מקומות; ועדת כלכלה – 3 מקומות; ועדת הפנים – 3 מקומות; ועדת חינוך – 3 מקומות; ועדת ביקורת – 3 מקומות; ועדת העבודה – 3 מקומות; ועדת המדע – 3 מקומות; ועדת העלייה – מקום אחד; ועדה לקידום מעמד האישה – מקום אחד.

זאב אלקין: אגב, אני מראש אקדים ואומר שישנם הסכמים פנים-סיעתיים, הם לא באים כאן לידי ביטוי.

זאב אלקין: בנסיבות שונות, סיעה אחת נותנת לסיעה אחרת על חשבונה מקומות בחברות או במילוי מקום.

זאב אלקין: זה לא בא כאן לידי ביטוי כי המקום המספרי שייך לסיעות האם, אחר כך כבר הסיעות כבר עומדות בסיכומים האלה.

רועי פולקמן: אפשר לשאול שאלה על ממלאי המקום?

רועי פולקמן: מה זה אומר, כשאתה אומר בכספים וחוץ וביטחון?

רועי פולקמן: ממלאי מקום על חשבון מה?

זאב אלקין: זה לא על חשבון מה.

זאב אלקין: אלו ממלאי מקום על הקיימים.

זאב אלקין: מותר לסיעות לבקש.

זאב אלקין: בהנחה שביקשו והיו כאלה שביקשו - - -

רועי פולקמן: זה היה נראה, כשדיברנו על זה, למשל בחוץ וביטחון היה ברור שיש לנו ממלא מקום.

זאב אלקין: אוקיי, אם אתם מבקשים , אין שום בעיה.

רועי פולקמן: כן.

זאב אלקין: אני לא זוכר שביקשתם, לא מסומן אצלי.

רועי פולקמן: בחוץ וביטחון ובכספים.

זאב אלקין: אוקיי, אין בעיה.

זאב אלקין: כמה אתם רוצים בכספים?

זאב אלקין: שניים?

רועי פולקמן: אני אעביר לך תכף רשימה.

זאב אלקין: לא.

זאב אלקין: עכשיו.

זאב אלקין: אנחנו מצביעים על זה.

רועי פולקמן: דקה, אני אעביר לך.

זאב אלקין: שניים בכספים?

זאב אלקין: לא צריך שמות.

זאב אלקין: שניים או אחד?

זאב אלקין: כמה בכספים אתם רוצים?

רועי פולקמן: ממלאי מקום.

זאב אלקין: שניים?

זאב אלקין: בשונה מוועדת חוץ וביטחון, בוועדת הכספים – חברים, תקשיבו לי, חבל, אתם תשאלו אותו דבר 10 פעמים.

זאב אלקין: אני מבקש שקט – חברים, למ"מ בחוץ וביטחון יש משמעות כי מי שלא חבר ולא מ"מ, לא יכול להיכנס.

זאב אלקין: למ"מ בכספים אין שום משמעות כי כל חבר סיעה יכול להיכנס, ואם יש מחלוקת בין חברי סיעה, בדרך כלל יו"ר הסיעה מכריע.

זאב אלקין: אבל המשמעות היחידה היא קבלת סדר-יום.

זאב אלקין: מי שרשום, חוץ מתואר הכבוד ממלא מקום בוועדת כספים הוא מקבל אוטומטית סדר-יום.

מאיר פרוש: היושב-ראש, יש לי שאלה: סיעה שיש לה חבר ועדת כספים או חבר ועדת חוץ ובטחון, יש לה זכות מנות - - -

זאב אלקין: לא, אין זכות.

זאב אלקין: מחליטים כאן בוועדה.

זאב אלקין: מחליטים כאן בוועדה, אבל אני ניסיתי - - -

מאיר פרוש: אם אנחנו רוצים שהוא יהיה ממלא מקום באיקס ועדות, אני צריך להודיע את זה פה.

זאב אלקין: אתה צריך להודיע פה עכשיו וצריך להוסיף את זה לדף הזה כי על זה אנחנו מצביעים.

זאב אלקין: היו סיעות שביקשו ממני מראש - - -

אורי מקלב: כדי להביא לשקט תעשייתי בסיעה.

זאב אלקין: לא עושים את זה, חברים.

זאב אלקין: אף פעם לא עושים את זה.

זאב אלקין: עושים את זה רק בכספים ובחוץ וביטחון.

זאב אלקין: בחוץ וביטחון עושים כי זה ממשי ובכספים עושים בשביל התואר.

זאב אלקין: לא ממנים ממלאי מקום בוועדות אחרות.

זאב אלקין: אף פעם לא היה.

אורי מקלב: בסדר.

אורי מקלב: לשתי הוועדות האלה אנחנו מבקשים ממלאי מקום: לוועדת הכספים ולוועדת חוץ וביטחון.

זאב אלקין: אין בעיה.

עפר שלח: היושב-ראש - - -

זאב אלקין: תרשו לי להקריא עד הסוף ואז נקיים על זה דיון.

עפר שלח: זאב, לפני שאתה מקריא, במסגרת סיכום בינינו לבין הרשימה המשותפת אני מבקש מ"מ בכספים לסיעת יש עתיד.

זאב אלקין: בסדר גמור.

זאב אלקין: הוספתי.

זאב אלקין: אין לי בעיה.

זאב אלקין: בנושא של ממלאי מקום ניסיתי ללכת אתך.

זאב אלקין: הקראתי את הליכוד ואני חוזר להקריא מאיפה שעצרתי.

זאב אלקין: לסיעת המחנה הציוני, 30 מקומות לפי הפרוט הבא: ועדת הכנסת – 3 מקומות; ועדת הכספים – 3 מקומות ו-3 ממלאי מקום; ועדת חוץ וביטחון – 5 מקומות ו-5 ממלאי מקום; ועדת חוקה – 2 מקומות; ועדת כלכלה – 3 מקומות; ועדת הפנים – 2 מקומות; ועדת חינוך – 2 מקומות; ועדת ביקורת – 2 מקומות; ועדת העבודה – 2 מקומות; ועדת המדע – 2 מקומות; ועדת העלייה, קליטה ותפוצות – 2 מקומות; ועדה לקידום מעמד האישה – 2 מקומות.

זאב אלקין: לסיעת הרשימה המשותפת, 16 מקומות:

זאב אלקין: ועדת הכנסת – 2 מקומות; ועדת הכספים – 2 מקומות ו-2 ממלאי מקום; ועדת חוקה – מקום אחד; ועדת כלכלה – 2 מקומות; ועדת הפנים – 2 מקומות; ועדת חינוך – 2 מקומות; ועדת ביקורת – מקום אחד; ועדת העבודה – מקום אחד; ועדת המדע – מקום אחד; ועדת המדע – מקום אחד; ועדה לקידום מעמד האישה – 2 מקומות לסיעת יש עתיד, 14 מקומות בסך הכול: ועדת הכנסת – מקום אחד; ועדת הכספים – מקום אחד וממלא מקום אחד לפי מה שהתבקש כרגע; ועדת חוץ וביטחון – 2 מקומות ו-2 ממלאי מקום; ועדת חוקה – 2 מקומות.

איתן כבל: אדוני היושב-ראש, ברשותך, אני יכול להפריע לך לדקה, ברשותך?

זאב אלקין: אולי תאפשר לי לסיים את ההקראה?

איתן כבל: זאת בדיוק הבעיה שלי – אני צריך לצאת לכמה דקות לטלוויזיה ורציתי רק להעיר הערה טכנית לכל הנוכחים פה:

איתן כבל: נכון שאין חשיבות – הוותיקים יודעים שממלא מקום זה לא בדיוק הגליק הגדול – אלא יש עניין אחד: אם היושב-ראש לא נמצא, וחבר הוועדה שמטעמך לא נמצא אם יש מ"מ – הוא יכול להחליף את היושב-ראש.

אחמד טיבי: גם, גם ההודעות - - -

איתן כבל: אני מדבר שוטף, אחמד טיבי.

אחמד טיבי: לא, אני מנסה להסביר - - -

איתן כבל: אני מודה לך, אני פשוט בלחץ זמן.

איתן כבל: צודקים החברים, לכן אני חושב שבעניין הזה, אם ניתן לפחות אחד, אין לי פשוט מ"מ - - -

זאב אלקין: מעולם לא נתנו - - -

איתן כבל: אני מסכים.

זאב אלקין: בוא נגיד ככה, איתן, היות וזה לא נדון מול כל הסיעות, אני לא רוצה לפתוח את זה.

זאב אלקין: תרצה אחר כך ועדת הכנסת או מסדרת להוסיף את זה – תוסיף.

איתן כבל: בסדר.

איתן כבל: אוקיי, הבנתי.

איתן כבל: אני רוצה שזה יהיה פתוח.

זאב אלקין: בסדר.

זאב אלקין: הכול פתוח.

זאב אלקין: ועדת הכנסת או המסדרת מוסמכת להוסיף.

איתן כבל: אני אומר שאחרי זה נבוא ונבקש.

איתן כבל: זה לא כזה הרת עולם, זה לא משנה סדרי עולם.

איתן כבל: זה בסך הכול מאפשר, האמת, הרבה פעמים עזרה ליושב-ראש.

איתן כבל: זה קורה יותר מפעם אחת, טיבי, שפתאום אין אף אחד, ומחפשים מי יישב בוועדה.

איתן כבל: תודה.

זאב אלקין: הייתי ביש עתיד.

זאב אלקין: אני מתחיל מההתחלה, ליש עתיד 14 מקומות: ועדת הכנסת – מקום אחד; ועדת הכספים – מקום אחד וממלא מקום אחד; ועדת חוץ וביטחון – 2 מקומות ו-2 ממלאי מקום; ועדת חוקה – 2 מקומות; ועדת כלכלה – מקום אחד; ועדת הפנים – מקום אחד; ועדת חינוך – מקום אחד; ועדת ביקורת – מקום אחד; ועדת העבודה – מקום אחד; ועדת המדע – מקום אחד; ועדת קליטה– מקום אחד; מעמד האישה – מקום אחד.

זאב אלקין: לסיעת כולנו, 13 מקומות: ועדת הכנסת – מקום אחד; ועדת הכספים – 2 מקומות ו-2 ממלאי מקום; ועדת חוץ וביטחון – מקום אחד וממלא מקום; ועדת חוקה – מקום אחד; ועדת כלכלה – מקום אחד; ועדת הפנים – מקום אחד; ועדת חינוך – מקום אחד; ועדת ביקורת – מקום אחד; ועדת העבודה – מקום אחד; ועדת המדע – מקום אחד; ועדת עלייה, קליטה ותפוצות – מקום אחד; קידום מעמד האישה – מקום אחד.

מירב בן ארי: אנחנו רוצים לשאול משהו לגבי מה שהקראת עכשיו.

זאב אלקין: תשאלו את רועי, הוא מכיר את זה.

מירב בן ארי: הייתה פה התייעצות סיעתית לפני כן.

מירב בן ארי: ממלא המקום של יושב-ראש הוועדה, הוא מתוך הרשימה אוטומטית?

מיקי רוזנטל: אין דבר כזה ממלא מקום ועדה.

מיקי רוזנטל: אד-הוק יש רק לדיון מסוים.

מיקי רוזנטל: יש יו"ר הוועדה - - -

זאב אלקין: יש יו"ר לוועדה, הוא יכול למנות כל חבר ועדה שימלא את מקומו.

מירב בן ארי: תודה.

זאב אלקין: סיעת הבית היהודי, 10 מקומות: ועדת הכנסת – מקום אחד; ועדת הכספים – מקום אחד וממלא מקום אחד; ועדת חוץ וביטחון – 2 מקומות וממלא מקום אחד.

ניסן סלומינסקי: רק רגע.

ניסן סלומינסקי: יש מישהו שרוצה חוץ וביטחון במקום כלכלה?

זאב אלקין: מה זה מישהו?

זאב אלקין: זה לא קורה פה, סליחה, ניסן.

זאב אלקין: אני אפסיק את הישיבה תכף, אני אומר לך.

זאב אלקין: זה לא שוק פה, זה לא שוק וזה לא יתנהל כמו שוק.

ז'קי לוי: זאב, תמשיך.

מיקי לוי: חברה, בסדר, נפלט לו.

מיקי לוי: מה קרה?

יעקב מרגי: הוא ותיק.

יעקב מרגי: מילא אם אני הייתי - - -

זאב אלקין: סיעת הבית היהודי, עוד פעם אני מקריא: ועדת הכנסת – מקום אחד; ועדת הכספים – מקום אחד וממלא מקום אחד; ועדת חוץ וביטחון – 2 מקומות וממלא מקום אחד; ועדת חוקה – מקום אחד; ועדת הפנים – מקום אחד; ועדת חינוך – מקום אחד; ועדת ביקורת – מקום אחד; ועדת קליטה – מקום אחד; קידום מעמד האישה – מקום אחד.

זאב אלקין: סיעת ש"ס, 9 מקומות - - -

יעקב מרגי: רגע, אלקין, תוסיף בכספים ממלא מקום.

זאב אלקין: ועדת הכנסת – מקום אחד; ועדת הכספים – מקום אחד וממלא מקום; ועדת חוקה – מקום אחד; ועדת כלכלה – מקום אחד; ועדת הפנים – מקום אחד; ועדת חינוך – מקום אחד; ועדת ביקורת – מקום אחד; ועדת העבודה – מקום אחד; ועדת קליטה – מקום אחד.

זאב אלקין: ישראל ביתנו, 8 מקומות: ועדת הכנסת – מקום אחד; ועדת הכספים – מקום אחד וממלא מקום; ועדת חוץ וביטחון – מקום אחד וממלא מקום; ועדת חינוך – מקום אחד; ועדת ביקורת – מקום אחד; ועדת המדע – מקום אחד; ועדת קליטה– 2 מקומות; מעמד האישה – מקום אחד.

זאב אלקין: יהדות התורה, 8 מקומות: ועדת הכנסת – מקום אחד; ועדת הכספים – מקום אחד וממלא מקום; ועדת חוץ וביטחון – מקום אחד וממלא מקום; ועדת חוקה – מקום אחד; ועדת כלכלה – מקום אחד; ועדת פנים – מקום אחד; ועדת חינוך – מקום אחד; ועדת העבודה – מקום אחד.

זאב אלקין: סיעת מרצ, 6 מקומות: ועדת הכספים – מקום אחד; ועדת חוקה – מקום אחד; ועדת כלכלה – מקום אחד; ועדת פנים – מקום אחד; ועדת העבודה – מקום אחד; מעמד האישה – מקום אחד.

מיכל רוזין: אתה יכול להוסיף במעמד האישה ובכלכלה ממלאי מקום?

זאב אלקין: לא.

זאב אלקין: דיברנו על זה רק לפני 10 דקות.

זאב אלקין: העלה איתן את הנושא, עניתי לו, תשובתי התקבלה.

מיקי לוי: אחר כך.

מיכל רוזין: בוועדת הכנסת?

זאב אלקין: אחר כך.

זאב אלקין: ועדת הכנסת תתחיל לשבור את הנוהג שלא שמים ממלא מקום בוועדה.

זאב אלקין: אם תשבור, זה כבר לא יהיה על האחריות שלי ולא על הראש לי.

זאב אלקין: אני לא צפוי להתמודד על ראשות ועדת הכנסת.

רועי פולקמן: מה הבעיה אם אנחנו רוצים להוסיף גם כן בוועדת העבודה והרווחה?

רועי פולקמן: אנחנו רוצים לבקש בעבודה ורווחה - - -

זאב אלקין: אמרתי ואני חוזר בפעם הרביעית: לא מקובל לבקש ממלא מקום שלא בכספים ולא בחוץ וביטחון.

זאב אלקין: זאת מסורת רבת שנים.

זאב אלקין: תהיה כאן ועדת כנסת שתחליט אחרת?

זאב אלקין: – תחליט אחרת.

זאב אלקין: כרגע אני לא רוצה לגעת בזה.

זאב אלקין: זה לא היה על השולחן ביני לבין סיעות אחרות.

רועי פולקמן: אבל אנחנו רוצים פוטנציאל החלפה - - -

מיקי לוי: אז בין הסיעות.

רועי פולקמן: אז רק בכספים ובחוץ וביטחון, אלקין, אנחנו רוצים.

רועי פולקמן: תוסיף לנו.

זאב אלקין: אני חושב שהוספתי לכם, הקראתי את זה.

רועי פולקמן: תודה.

זאב אלקין: סיימתי את ההקראה, זאת התמונה.

זאב אלקין: מי רצה לדבר?

זאב אלקין: חבר הכנסת חמד עמאר, בבקשה.

זאב אלקין: אין לי ספק שתדברו, כי אתם הסיעה היחידה שלא הסתדרתי אתה, אז ידעתי שתכעסו.

סופה לנדבר: למה לא הסתדרת אתנו?

חמד עמאר: בקשת לשבת אתנו ולא ישבנו אתך?

סופה לנדבר: לא הסתדרת אתנו שם ולא מסתדר אתנו - - -

חמד עמאר: אני לא מבין למה 2 מקומות בוועדת קליטה.

חמד עמאר: אתה מתייג אותנו ישר?

זאב אלקין: לא.

זאב אלקין: חס וחלילה.

חמד עמאר: זו ההחלטה שלך?

חמד עמאר: אני לא מבין.

זאב אלקין: חס וחלילה.

זאב אלקין: אני אסביר לך מה שהסברתי ליושב-ראש סיעתך: קודם כל, אני לא ביקשתי לשבת עם אף אחד, כולם פנו אלי וביקשו לשבת אתי.

זאב אלקין: ברגע שבקשו – ישבו.

זאב אלקין: היו כאלה שעשו את זה לפני חודש, היו כאלה שעשו את זה לפני שבועיים, היו כאלה שעשו את זה לפני שלושה שבועות, היו כאלה שזה לקח להם זמן - -

חמד עמאר: לא קשור.

חמד עמאר: עכשיו אתה מתייג אותי - - -

זאב אלקין: - - והיה משא ומתן ממושך.

חמד עמאר: אני לא מוכן לקבל את זה.

זאב אלקין: אתה יכול לא לקבל.

זאב אלקין: מי שמחליט זו הוועדה המסדרת.

זאב אלקין: בסופו של דבר, היה משא ומתן ממושך, נפרד אגב, מול סיעות הקואליציה ומול סיעות האופוזיציה, מסיבות ברורות כי צריכים פה לדאוג לרוב של קואליציה ויש מספרי קואליציה ומסרי אופוזיציה.

זאב אלקין: אתם, בשלב מסוים, עברתם מהגדרה אחת להגדרה שנייה.

זאב אלקין: כשעברתם להגדרה שנייה, גם אז לא פניתם אלי.

זאב אלקין: גם אם הייתם פונים באותו יום זה היה די מאור כי פחות או יותר עם כל סיעות האופוזיציה, באותה נקודת זמן, הייתי כבר מסוכם מה קורה אותן, כמעט עם כולן.

זאב אלקין: פניתם אלי בפעם הראשונה היום.

זאב אלקין: מספרי המקומות בוועדות שקיבלתם חושבו בצורה מאוד-מאוד פשוטה: זה מה שנשאר לאחר הסיכומים על כל שאר סיעות האופוזיציה, חוץ מהמקומות בוועדות הגדולות שהם נשמרים מראש וזה לא שובר רוב קואליציה: בוועדת הכנסת, כספים וחוץ וביטחון.

זאב אלקין: כל השאר הם מקומות שנשארו פנויים מסך המקומות שיועדו לאופוזיציה לאחר סיכומים עם שאר הסיעות.

זאב אלקין: זה המצב.

זאב אלקין: ברור לי שזה לא מרצה אתכם, ברור לי שאתם לא מסופקים.

זאב אלקין: אי אפשר בתהליך הזה לספק את כל הסיעות, תמד יש לנו סיעות שלא מרוצות.

זאב אלקין: אני מפנה אתכם לפרוטוקולים גם של השנים הקודמות, גם אז היו סיעות לא מרוצות.

זאב אלקין: חבר הכנסת זחאלקה יכול לספר לך על זה דוקטורט שלם, בזמנו היה תהליך ממשוך מאוד ביני לבינו סביב מקומות של סיעת בל"ד.

זאב אלקין: כבר לא כאן חבר הכנסת ברכה, גם אתו היו לי לפעמים אי הבנות בנושאים האלה.

חמד עמאר: למה אתה רואה את זה לנכון שדווקא בוועדת קליטה - - -

אחמד טיבי: אתי לא היו בעיות.

זאב אלקין: אני אגיד לך למה זה קרה.

זאב אלקין: הרשימה המשותפת, למשל, לא לקחה אף מקום בוועדת הקליטה והתפוצות, משום מה באופן מקרי.

חמד עמאר: יכולת לתת את זה למישהו אחר.

עפר שלח: זה ויתור על זכות השיבה, היושב-ראש.

זאב אלקין: בוודאי.

מרב מיכאלי: דווקא יש הרבה תפוצות רלוונטיות.

זאב אלקין: בוודאי, אבל הם ביקשו לא להיות שם.

זאב אלקין: גם מרצ ביקשו לא להיות שם.

מיכל רוזין: טיבי, אתה מזניח את הגולן.

מיקי לוי: תעשה החלפה עם מיכל.

מיכל רוזין: אתה רוצה רביזיה?

זאב אלקין: זה המצב, זו הרשימה.

זאב אלקין: כפי שאמרתי, זה אף פעם לא עובר פה פה-אחד, תמיד זה עובר בהתנגדויות כי אי אפשר לרצות את כולם.

זאב אלקין: כשמשהו אחד מרוצה, זה תמיד על חשבון השני.

זאב אלקין: אני שמח שהצלחתי, חברת הכנסת לנדבר, אני שמח שהגעתי להבנות עם 9 סיעות מתוך 10 סיעות – 90%.

זאב אלקין: זה בדרך כלל אחוז יותר גבוה ממה שקרה לי בפעמים הקודמות אבל זאת המציאות.

זאב אלקין: אני מביא להצבעה את הרשימה הזאת.

זאב אלקין: נעשה הצבעה שמית ליתר ביטחון.

זאב אלקין: שימו לב, עד לא טיפלנו, כוועדה מסדרת, בוועדות הקטנות, הוועדות הלא סטטוטוריות, זה עוד יבוא.

זאב אלקין: אנחנו עוברים להצבעה: חבר הכנסת זאב אלקין, ליכוד – בעד במקום חבר הכנסת יריב לוין, חבר הכנסת יואב קיש, ליכוד – בעד חבר הכנסת דוד ביטן, ליכוד – בעד חבר הכנסת ז'קי לוי, ליכוד – בעד חבר הכנסת מיקי זוהר, ליכוד – בעד חברת הכנסת נאוה בוקר, ליכוד – בעד חבר הכנסת אברהם נגוסה, ליכוד – בעד חברת הכנסת נורית קורן, ליכוד – בעד במקום חבר הכנסת איתן כבל, חבר הכנסת יוסי יונה, המחנה הציוני – בעד חברת הכנסת מרב מיכאלי, המחנה הציוני, מישהו מחליף אותך פה?

מיקי רוזנטל: היא בודקת אם היא ברשימה של עצמה.

זאב אלקין: אני שואל מה את מצביעה?

מרב מיכאלי: אני בודקת פה עם יוסי, אם יורשה לי אדוני.

מרב מיכאלי: סליחה.

זאב אלקין: אבל אנחנו באמצע הצבעה, מרב, אנחנו באמצע הצבעה, אין דבר כזה.

זאב אלקין: את רוצה להימנע?

זאב אלקין: אנחנו באמצע הצבעה.

מרב מיכאלי: אנחנו בהחלט, לכן אני בודקת כדי שלא אצביע בשגגה, חס וחלילה.

זאב אלקין: מה את מצביעה?

מרב מיכאלי: אני רק מוודאת שיש - - -

זאב אלקין: אין דיונים בזמן ההצבעה.

זאב אלקין: תגידי נגד או בעד, מה את רוצה?

מאיר פרוש: תגידי לו שזה דבר חדש.

זאב אלקין: מה את מצביעה?

מרב מיכאלי: בעד.

זאב אלקין: חברת הכנסת מיכל בירן – בעד חבר הכנסת מיקי רוזנטל – בעד חבר הכנסת דני עטר – בעד חבר הכנסת יואל חסון – בעד חבר הכנסת אחמד טיבי – בעד.

זאב אלקין: זה לא תקדים.

זאב אלקין: חבר הכנסת דב חנין – בעד חבר הכנסת ג'מאל זחאלקה – בעד חבר הכנסת מיקי לוי – בעד חבר הכנסת עפר שלח – בעד במקום חברת הכנסת עליזה לביא, חבר הכנסת חיים ילין – בעד חברת הכנסת רחל עזריה – בעד חברת הכנסת יפעת שאשא ביטון – בעד חברת הכנסת מירב בן ארי – בעד חברת הכנסת איילת שקד, איפה את?

מיכל רוזין: הלכה לאורית סטרוק.

זאב אלקין: חבר הכנסת ניסן סלומינסקי – בעד חבר הכנסת יעקב מרגי – בעד חבר הכנסת יואב בן צור – בעד חבר הכנסת מאיר פרוש – בעד חבר הכנסת אורי מקלב – בעד במקום חבר הכנסת רוברט אילטוב, חברת הכנסת סופה לנדבר – נגד חבר הכנסת חמד עמאר – נגד במקום חבר הכנסת אילן גילאון, חברת הכנסת מיכל רוזין – בעד חברת הכנסת איילת שקד – בעד

מיקי לוי: אני לא מאמין, מרצ בעד.

איתן כבל: אלו ימות המשיח.

זאב אלקין: אנחנו סופרים את התוצאות, למרות שאני מנחש מה הן.

מאיר פרוש: איילת שקד לא הייתה.

זאב אלקין: הייתה.

זאב אלקין: היא חזרה והצביעה.

זאב אלקין: היא הבינה שאם היא תהיה בסידורים עכשיו ופתאום מישהו יהיה בסידורים בזמן ההצבעה במליאה, א ז היא סתם הלכה לסידורים ולכן זה ההרכב של הקואליציה.

זאב אלקין: 30 בעד, 2 נגד.

זאב אלקין: ההצעה הזאת אושרה.

חמד עמאר: אני מבקש רביזיה.

זאב אלקין: הצבעה על הרביזיה תתקיים עוד חצי שעה, 35 דקות – בשעה 17:30 כאן, הצבעה על הרביזיה.